stanford-oval/wikipedia huggingface dataset:
רוברט גרוסטסט
היבטים בעבודתו > מחשבות על האינסוף, הבריאה, הזמן והנצח

גרוסטסט היה האדם הראשון במערב שהעלה את הרעיון לפיו קיימים גדלים שונים של אינסוף, בספרו על האור הוא מעלה את התהייה לפיה ישנם אינסוף מספרים זוגיים ויש אינסוף מספרים שלמים (זוגיים ואי-זוגיים), אך ברור כי סכום כל הזוגיים חייב להיות קטן מסכומם של כל השלמים. טענה נוספת שלו היא שמספר הנקודות המרכיבות קו (קרן אור) הוא אינסופי במובן שאם נפחית ממספר הנקודות הללו מספר סופי כלשהו של נקודות, עדיין לא יפחת הקו. טענות אלה הן מקוריות, באשר הן סותרות את אריסטו.
בהערותיו של הפיזיקה של אריסטו דן גרוסטסט בהבדל העקרוני שבין מדידת הזמן היחסית של בני האדם (המודדים זמן ביחס לתנועה או השתנות בטבע, למשל תנועת הירח או השמש) לבין מדידת הזמן של אלוהים, שאינה יכולה להיות ביחס לגודל סופי כלשהו. אלוהים מסוגל למדוד טווחי זמן וגודל אינסופיים וזאת על ידי השוואת גדליהם השונים (מנייתם) של אינסופים אלו זה ביחס לזה.
ביחס לדיון הסכולסטי שהקיף את כל מלומדי זמנו, בניסיון ליישב בין רעיון העולם כ"קדמון" (כלומר ללא התחלה, כפי שמבוטא על ידי אריסטו) או "נברא" (כלומר עם התחלה, ככתוב בכתבי הקודש), ממליץ גרוסטסט ב-Hexaemeron לא "להפוך את אריסטו לקתולי" כיוון שהדבר הוא בזבוז זמן ומאמץ ואף הופך את המנסה לעשות כן לכופר. ההסבר שהוא נותן, בעקבות אוגוסטינוס (וידויים 12.40), לפסוק הראשון בספר בראשית הוא שיש הבדל בין קדמותו ונצחיותו של האלוהים לקדמותו של העולם ובין הזמן הנתפס, שנוצר "בראשית" לבין הזמן האלוהי שקדמותו אינה נתפסת במונחי הזמן האנושיים.
היבטים בעבודתו > המתודה המדעית

ההנחה המקובלת היא שגרוסטסט היה הראשון במערב שביצע ניסויים מבוקרים מתוך מטרה להוכיח או להפריך טענות המנוסחות באופן מדויק ומתמטי וכתב על שיטתו. הוא אף כתב על שיטת ה"הפרדה והרכבה", כלומר הסקת חוק טבע כללי מתוך תצפיות פרטניות וגזירת ניסויים פרטניים הניתנים לבחינה מתוך החוק הכללי. על אף שלא תמיד ביצע בעצמו את אשר הטיף לו, הרי שהציג למערב פרשנות קוהרנטית ראשונה של השיטה המדעית (שננקטה כבר הן על ידי אריסטו וממשיכיו והן על ידי אנשי המדע הערבי בימי הביניים.
רעיון נוסף שהציג גרוסטסט הוא רעיון ההיררכיה של המדעים, כך האופטיקה, העוסקת באור, שהוא הבסיס לדעתו לכל עיסוק במדעי הטבע, כפופה לגאומטריה, כיוון שהיא עושה בה שימוש והגאומטריה למתמטיקה. לפיכך ראש ההיררכיה (שורש כל המדעים) היא המתמטיקה.
לקריאה נוספת

שמואל סמבורסקי, המחשבה הפיזיקאלית בהתהוותה, מוסד ביאליק, 1972 עמ' 4–163
ז'אק לה גוף, ימי הבינים בשיאם, דביר, 1993, עמ' 209
Southern, R. W., Robert Grosseteste: The Growth of an English Mind in Medieval Europe' Oxford: Clarendon Press, 1986. ISBN 0-19-820310-1
Crombie, A. C., Robert Grosseteste and the Origins of Experimental Science. Oxford: Clarendon Press, 1971, ISBN 0-19-824189-5
הערות שוליים

↑  ראו גם אנציקלופדיית סטנפורד, על השיטה המדעית, בה מובא דיון אם אמנם דעה זו יש לה סימוכין מוצקים
↑  אנציקלופדיית סטנפורד, על המטפיזיקה של האור
↑  אתר הבית של אוניברסיטת הבישוף גרוסטסט בלינקולן
↑  Southern, R. W., Robert Grosseteste: The Growth of an English Mind in Medieval Europe. pp. 143-147
↑  אנציקלופדיית סטנפורד, על אינסוף ומדידה
↑  אנציקלופדידת סטנפורד, בריאה, נצח וזמן
| --- | --- |
בקרת זהויות :  NLI: 987007262035205171  PLWABN: 9810692094305606  BIBSYS: 90178055  BNC: 000190744  BNE: XX1166064  BnF: cb11985477d (data)  CANTIC: a10489009  CiNii: DA0043302X  GND: 11869815X  ICCU: CFIV045546  ISNI: 0000 0001 2321 2063  LCCN: n50072227  NKC: kup19960000033870  NLA: 35749016  NLG: 73831  NTA: 06937323X  RERO: 02-A000074663  SELIBR: 189313  SNAC: w6v124nv  SUDOC: 027593223  Trove: 1069792  ULAN: 500283004  VcBA: 495/14417  VIAF: 86920837   WorldCat (עם VIAF): 86920837 
איור של ניסוי אופטי מספרו של רוג'ר בייקון, בעקבות ניסויו ושיטתו של גרוסטסט
רביד רונן

| --- | --- |

רונן בבית הנשיא, 2022
 לידה:  3 בדצמבר 2001 (בת 22) יח בכסלו תשס"ב כפר סבא, ישראל 
 מדינה:  ישראל ישראל
 תקופת הפעילות:  מ-2012
 עיסוק:  שחקנית, דוגמנית
 פרופיל ב-IMDb
 
רביד רונן (נולדה ב-י"ח בכסלו ה'תשס"ב, 3 בדצמבר 2001) היא שחקנית ודוגמנית ישראלית.
ביוגרפיה

רונן נולדה וגדלה בכפר סבא, לאביה יהודה (דודי) רונן, בעל חברה לייעוץ והדרכה ושחקן אימפרוביזציה. בנעוריה, למדה משחק בבימת הנוער כפר סבא. בהמשך למדה במגמת התיאטרון בתיכון כצנלסון שבעיר הולדתה, בוגרת 2020.
ב-1 באפריל 2021 התגייסה לצה"ל, ושירתה בקריה בתל אביב, עד לשחרורה ב-31 במרץ 2022.
קריירה > משחק

במהלך לימודיה השתתפה רונן במספר סרטים ובפרסומות בטלוויזיה, בשנים 2016–2017 העלתה רונן יחד עם ירין פרי סדרת מתיחות באתר יוטיוב.
ב-2015 השתתפה רונן במספר סרטונים לימודיים של המט"ח בסדרת "בין הצלצולים".
כמו כן, השתתפה במהלך השנים במספר סרטים שהופקו עבור נשים מהחברה החרדית, בהם "צעיף של כוכבים" שבו שיחקה בתפקיד ראשי את נעמי, ו"פאזל" שבו שיחקה את טלי.
קריירה > משחק > טלוויזיה

בשנת 2016 שיחקה רונן בתפקיד אורח בקומדיה "לה פמיליה" של ערוץ 10.
בשנת 2018 שיחקה כאורחת בסדרה הקומית "הקלמרים" של ערוץ HOT VOD Young ובסדרה "חברות" של ערוץ 10 בהפקתו של יואב גרוס.
בין השנים 2014–2017 שיחקה רונן בקומדיית המצבים "אלישע" בערוץ הילדים, בתפקידה של זואי, חברתה הטובה של רומי.
בשנת 2021 שיחקה בתפקיד הראשי בסדרת הנוער של גיורא חמיצר ונועה פניני "סקיי" בערוץ "TeenNick" ב-HOT וב-yes, וגילמה את דמותה של סקיי החייזרית שלקחה את דמותה של מילי פישמן, נערת תיכון שטסה לאלסקה.
ב-2021 השתתפה בפרומואים לקראת "האח הגדול" ששודרו ברשת 13, בתור הנערה שמענה את המנחים גיא זו-ארץ ולירון ויצמן.
בנוסף ב-2021 שיחקה בתפקיד נועה המלצרית בסדרת הנוער "מי פה הבוס?" בכאן חינוכית.
ב-2023 משחקת בסדרת הנוער "לעוף על אנה" בתפקיד יסמין.
קריירה > משחק > קולנוע

2016 – דיבוב לעברית לסרט הילדים הגרמני "הצילו! כיווצתי את המורה"
2018 – סרט חרדי "צעיף של כוכבים", בהפקת אסתי בראך (בתפקיד נעמי)
2023 - סרט "החלטות", בהפקת ובימוי בר מרדיקס (בתפקיד טל מובשוביץ) - תפקיד ראשי
קריירה > משחק > תיאטרון

2018 – "שמן על בד", הפקה של בימת הנוער (בתפקיד אגסי)
קריירה > דוגמנות

2012 – קולקציית חורף, "פוקס קידס"
2012 – קולקציית חורף, "נעלי נמרוד"
2013 – קולקציית קיץ, "פוקס קידס"
2014 – קולקציית קיץ – נערות, "תמנון"
2015 – קולקציית חורף – נערות, "תמנון"
2017 – קטלוג בגדי ים, חברת "גליק"
2017–2019 – תחפושות לפורים, חברת "LOLA"
הערות שוליים

1 2 3 4 5 6 7 8  איילה ברק, קורות חיים רביד רונן, באתר וורד
1 2  בידור - ראיון בכורה: רביד רונן כובשת את המסך בדרך לפסגה, באתר פרוגי, ‏2021-04-05
↑  רביד רונן, סבא, באתר אינסטגרם, ‏8 באפריל 2021
↑  כתבה בידיעות השרון, קורס בגוף ראשון בשיתוף עיריית רעננה, באתר תל אביב-יפו, ‏4 בדצמבר 2020
↑  מראיינת את אביה לפרויקט הנצחת השואה שיזם עם מיקרופון של חדשות 12 - המהדורה הצעירה, באתר בגוף ראשון, ‏21 באוגוסט 2020
↑  רביד רונן, בר ואני התגייסנו באחד באפריל🙌, באתר אינסטגרם, ‏1 באפריל 2021
↑  רביד רונן, סיומה של תקופה🤍, באתר אינסטגרם, ‏31 במרץ 2022
↑   סרטונים בערוץ של מתיחות, באתר יוטיוב
↑   הכירו את סקיי - פרק מיוחד, קדימון הסדרה  באתר יוטיוב
↑  רביד רונן, נא להתנהג בהתאם 🧿, באתר אינסטגרם, ‏15 ביוני 2021
↑   לעוף על אנה: הכירו את יסמין, סרטון בערוץ "טין ניק", באתר יוטיוב (אורך: 0:16), 9 במאי 2023
רז כהן

רז כהן (נולד ב-11 בנובמבר 1994) הוא כדורגלן ישראלי המשחק בעמדת הקשר בהפועל עירוני עפולה.
קריירה

כהן התחיל את הקריירה שלו במחלקת הנוער של הפועל כפר סבא. ב-29 באוגוסט 2011, בטרם הגיע לגיל 17, ערך את הופעת הבכורה שלו בקבוצה הבוגרת של המועדון, בתיקו 0–0 נגד בית"ר תל אביב רמלה במסגרת הליגה הלאומית. בעונה שלאחר מכן שותף בשני משחקי ליגה, בנוסף למשחק אחד בגביע הטוטו, ובמקביל המשיך לשחק בקבוצת הנוער. בעונה העוקבת לא שיחק במדי הקבוצה הבוגרת, אך בעונת 2014/2015 הפך לשחקן סגל קבוע ושותף ב-20 משחקים. ב-2 בינואר 2015 הבקיע את שער הבכורה שלו בקריירה, בניצחון 2–0 על עירוני טבריה, ובתום העונה עלה עם הקבוצה לליגת העל.
במחזור הראשון של עונת 2015/2016 ערך כהן את הופעת הבכורה שלו בליגת העל, כשנכנס כמחליף במשחק מול הפועל רעננה. את שערו הראשון בליגת העל כבש ב-28 בספטמבר 2015, בהפסד 1–3 לבית"ר ירושלים. בסך הכל כבש שער אחד ב-29 הופעות בעונה זו, ובעונת 2016/2017 כבש שער אחד ב-28 הופעות ליגה, ובסופה ירד עם הקבוצה בחזרה לליגה הלאומית. בעונת 2017/2018 כבש שער אחד ב-18 הופעות ליגה, אך בסוף פברואר נותח בעקבות פריקת כתף, ולא חזר לשחק עד תום העונה.
ב-7 ביוני 2018 חתם כהן לארבע שנים בהפועל תל אביב. ב-5 באוגוסט 2018 ערך את הופעת הבכורה שלו במועדון, כשנכנס כמחליף בתיקו 1–1 מול מכבי פתח תקווה בגביע הטוטו. בסך הכל בעונת 2018/2019 ערך 16 הופעות בכל המסגרות, מתוכן 12 בליגה, רובן כמחליף. ב-30 ביולי 2019 כבש כהן את שערו היחיד במדי הפועל תל אביב, בהפסד 2–3 למ.ס. אשדוד בגביע הטוטו. גם בעונת 2019/2020 שותף ב-16 משחקים בכל המסגרות, מתוכם 12 בליגה, ובסופה שוחרר מהמועדון.
ב-9 באוגוסט 2020 חזר כהן לקדנציה שנייה בהפועל כפר סבא.
ב-2 בנובמבר 2021 כהן חתם בהפועל אום אל-פחם ב-3 בפברואר 2022 חתם בהפועל עפולה.
ב-18 ביולי 2022 הצטרף להפועל רמת גן. בעונה שלאחר מכן חזר להפועל עירוני עפולה.
הערות שוליים

↑  מאור רחמני, ‏רז כהן נותח וגמר את העונה בהפועל כפר סבא, באתר ONE‏, 1 במרץ 2018
↑  יגאל גולדשטיין, ‏רכש שני להפועל ת"א: רז כהן חתם ל-4 שנים, באתר ערוץ הספורט, 7 ביוני 2018
↑  דורון בן דור, ‏מצאה חיזוק: רז כהן חתם בהפועל כפר סבא, באתר ONE‏, 9 באוגוסט 2020
↑  ירדן בלחסן, ‏רז כהן חתם עד לסיום העונה באום אל פאחם, באתר ONE‏, 2 בנובמבר 2021
רווח גולמי

רווח גולמי של חברה יצרנית או מסחרית הוא ההפרש בין ההכנסה ממכירות לבין עלות המכר. אם הרווח שלילי, הוא נקרא הפסד גולמי. יש להבדיל בין הרווח הגולמי במספרים מוחלטים לבין שיעור רווח גולמי, שהוא היחס בין הרווח הגולמי לבין ההכנסה ממכירות, שמבוטא בדרך כלל באחוזים.
רווח גולמי הוא סעיף בדוח רווח והפסד של חברה ויכול ללמד על דברים שונים בהתאם לאופי החברה:
בחברה מסחרית, הרווח הגולמי משקף בעיקר את הפער בין הכנסות החברה ממכירת מוצריה בשוק הקמעונאי לבין עלותם בשוק הסיטונאי.
בחברת שירותים, הרווח הגולמי משקף בעיקר את הפער בין ההכנסות ממתן שירותים לבין עלויות אספקת השירותים הנ"ל. מקובל בחברות שירותים שיעור הרווח גולמי נע בין 25% ל-28%.
בחברה יצרנית, הרווח הגולמי משקף בעיקר את הפער בין המכירות בניכוי עלויות הייצור, שהן עלויות שקשורות באופן ישיר לייצור המוצר (בעיקר חומרי גלם, שכר עבודה של עובדי הייצור ותשומות אחרות).
למעשה, ניתן לראות את הרווח הגולמי כמדד ראשוני לרווחיות החברה מהפעילות העסקית הבסיסית ביותר, כל זה ללא העמסה של עלויות שיווק, מכירה, הנהלה או כלליות. מובן שבמידה וחברה רושמת הפסד גולמי, יש טעם לשאול האם פעילותה בכלל כדאית מכיוון שבוודאי שאת שאר העלויות (יעילות ככל שתהיינה) לא ניתן יהיה לכסות מבחינת רווחיות תפעולית. מדד זה הוא על בסיס צבירה ולאו דווקא מצביע על מצב הנזילות של החברה. לדוגמה, חברה שרושמת הוצאות כבדות בעלות המכר בגין פחת והפחתות, או לחלופין, חברת היי-טק בתחילת דרכה שמוכרת מוצר במחירי הפסד על מנת לפרוץ לשוק.
מושגים

בחברה יצרנית, עלות המכר מוגדרת כסך העלויות הקשורות באופן ישיר לייצור המוצר. הוצאות כאלה יכולות לכלול את עלות חומרי הגלם, שכר העבודה של פועלי הייצור, עלויות הפחת של ציוד הייצור ועוד. בחברה מסחרית, שהיא חברה העוסקת בקנייה ומכירה של סחורות, עלות המכר היא עלותן (לחברה) של הסחורות שנמכרו במהלך התקופה שעליה מדובר.
חישוב והצגה של נתוני רווח גולמי

אנשי מכירות צריכים לעיתים לקבוע כמה לחייב את הלקוח מעבר לעלות המוצר. תוספת זו ביחס למחיר העלות תבנה את המחיר הסופי של המוצר. ישנן שתי דרכים בסיסיות לעשות זאת, שתיהן אמורות להביא לאותה תוצאה שמהווה אינדיקציה לרווח הגולמי שנובע מהמכירה. שתי השיטות מבטאות את התוצאה בצורה שונה:
חישוב והצגה של נתוני רווח גולמי > ייקור (באנגלית: Markup)

ייקור ניתן לבטא כאחוז, אך נשתמש בנתון כמכפיל. לדוגמה: אם מוצר עולה לחברה 100 ₪, והחברה מבקשת להרוויח 50% על המוצר, יצטרכו למכור אותו ב-150 ₪. כדי לחשב את המחיר ללקוח הסופי, ניקח את מחיר העלות בייקור שקבענו, נבצע את הכפלה ונגיע למחיר המכירה, 150 ₪.
אנו מבינים כי החברה הרוויחה 50 ₪ בדוגמה זו, אך הייקור לא אומר לנו ישירות איזה אחוז ממחיר המכירה הוא רווח. אם למשל מכרנו את המוצר ב-339 ₪ והייקור היה 66.666% יהיה קשה לזהות ישירות כמה שקלים מהווה הרווח על המכירה.
בדוגמה זו 339/1.66666 = 203.4 ₪ והרווח של המוכר על המכירה הוא 136.6₪.
חישוב והצגה של נתוני רווח גולמי > שולי רווח גולמי

אנשים רבים מוצאים שקל לעבוד עם שולי רווח גולמי משום שמיד יודעים כמה שקלים מתוך מחיר המכירה הם הרווח.
בדוגמה הראשונה המחיר כולל 50% ייקור שמייצג 33% רווח גולמי מתוך 150 ₪. כפי שניתן לראות, הרווח הגולמי הוא האחוז ממחיר המכירה שמהווה את הרווח. במקרה זה 33% ממחיר המכירה הוא רווח, או 50 ₪.
בדוגמה השנייה הייקור של 66.666% משקף רווח גולמי של 40%. פירוש הדבר ש-40% מתוך 339 ₪ הם רווח, דהיינו 136.6 ₪.
משמעות

במינוח החשבונאי רווח גולמי פירושו מכירות בניכוי עלות המכר. זה לא רווח משום שנותר לנכות הוצאות אחרות כגון הוצאות המכירות, ההנהלה והכלליות, הוצאות המימון ועוד.
שיעורי רווח גולמי גבוהים יותר משקפים את היעילות הגדולה יותר בהפיכת חומרי גלם להכנסה. עבור חברה שמשווקת סחורות פירוש אחוזי רווח גולמי גבוהים הוא במרווח של המחיר שהיא מצליחה לקבל מלקוחותיה.
ראו גם

רווח
יתרת רווח
| --- | --- |
בקרת זהויות :  NLI: 987007553385705171  GND: 4159014-4  LCCN: sh85081373
עונת 2022/2023 בליגה האירופית

| --- | --- |

 מארחת:  פושקש ארנה, בודפשט, הונגריה (משחק הגמר)
 תקופת התחרות:  4 באוגוסט 2022 – 31 במאי 2023 (301 ימים)
 מספר משתתפות:  32
 הזוכה:  ספרד סביליה
 מספר משחקים:  141
 מספר שערים:  381 (2.7 בממוצע למשחק)
 מספר צופים:  4,067,872 (28,850 בממוצע למשחק)
 מלך השערים:  ניגריה ויקטור בוניפייס  אנגליה מרקוס רשפורד  (6 שערים)
 → 2021/20222023/2024 ←
עונת 2022/2023 בליגה האירופית הייתה העונה ה-52 של טורניר הכדורגל המשני של אירופה בכדורגל שמאורגן על ידי אופ"א, והעונה ה-14 מאז שונה שמה של התחרות מגביע אופ"א לליגה האירופית.
הזוכה בתואר, סביליה, תשחק נגד זוכת ליגת האלופות בסופר קאפ האירופי ותקבל כרטיס לשלב הבתים של ליגת האלופות בעונת 2023/2024.
בעקבות מונדיאל 2022 שהתקיים בקטר החל מ-20 בנובמבר 2022 ועד 18 בדצמבר 2022 התקיימה פגרה ארוכה מהרגיל בין שלב הבתים לשלבי הנוקאאוט.
משחק הגמר נערך בפושקש ארנה בבודפשט, הונגריה.
העפלה

58 קבוצות מ-31 עד 36 מתוך 55 ההתאחדויות החברות באופ"א צפויות להשתתף בעונת 2022/2023. ל-15 התאחדויות יהיה מקום ודאי באחד מהסיבובים של התחרות, ואילו מתוך 40 ההתאחדויות האחרות רק 15–20 התאחדויות עשויות לשחק באחד השלבים של התחרות לאחר שיודחו מליגת האלופות. (ליכטנשטיין לה אין ליגה מקומית, לא משתתפת בליגת האלופות וגם לא בליגה האירופית, והדרך היחידה שלה להיכנס לטורניר היא על ידי זכייה בקונפרנס ליג, אופציה שלא תהיה רלוונטית העונה מכיוון שהנציגה של ליכטנשטיין לא העפילה לקונפרנס ליג). דירוג ההתאחדויות מבוסס על דירוג הליגות של אופ"א ומשמש לקביעת מספר הנציגות מכל התאחדות:
ליגות המדורגות במקומות 1–5 שולחות 2 נציגות.
ליגות המדורגות במקומות 6–15 שולחות נציגה אחת.
מקום נוסף מוקצה למחזיקת הגביע בקונפרנס ליג,
בנוסף, 37 קבוצות שיודחו החל מסיבוב המקודמות השני בליגת האלופות של אופ"א 2022/2023 יועברו לשלבים השונים בליגה האירופית, בהתאם לשלב בו הודחו:
10 המודחות משלב המוקדמות השני במסלול האלופות.
3 המודחות משלב המוקדמות השני במסלול הליגה.
6 המודחות משלב המוקדמות השלישי במסלול האלופות.
4 המודחות משלב המוקדמות השלישי במסלול הליגה.
4 המודחות משלב הפלייאוף במסלול האלופות.
2 המודחות משלב הפלייאוף במסלול הליגה.
8 המסיימות במקום השלישי בשלב הבתים.
העפלה > דירוג הליגות

הדירוג לעונת 2022/23 הוא דירוג הליגות לשנת 2021, המביא בחשבון את ביצועי נציגות הליגה בליגת האלופות ובליגה האירופית בעונות 2016/2017 עד 2020/2021.
מלבד המקומות המוקצים לליגה, ייתכן שקבוצות נוספות יקבלו מקום בליגת האלופות:
(UCL) קבוצות המועברות מליגת האלופות.
(ECL) הזוכה בקונפרנס ליג.
העפלה > חלוקת הקבוצות לפי שלב

|  |  | קבוצות שמתחילות את דרכן בתחרות בשלב זה | קבוצות שהתקדמו מהשלב הקודם | קבוצות שהועברו מליגת האלופות |
| --- | --- | --- | --- | --- |
| שלב המוקדמות (14 קבוצות) | מסלול האלופות (10 קבוצות) |  |  |  10 המודחות משלב המוקדמות השני (מסלול האלופות) |
| שלב המוקדמות (14 קבוצות) | מסלול ראשי (4 קבוצות) |  2 מחזיקות הגביע מהליגות המדורגות 15–16 |  |  2 המודחות משלב המוקדמות השני (מסלול הליגה) |
| שלב הפלייאוף (20 קבוצות) | שלב הפלייאוף (20 קבוצות) |  7 מחזיקות הגביע בליגות המדורגות 7–14 (למעט רוסיה) |  5 המנצחות בשלב המוקדמות (מסלול האלופות)  2 המנצחות בשלב המוקדמות (מסלול ראשי) |  6 המודחות משלב המוקדמות השלישי (מסלול האלופות) |
| שלב הבתים (32 קבוצות) | שלב הבתים (32 קבוצות) |  מחזיקת הגביע בקונפרנס ליג  6 מחזיקות הגביע בליגות המדורגות 1–6  הקבוצה שסיימה במקום הרביעי בליגה המדורגת 5  4 קבוצות שסיימו במקום החמישי בליגות המדורגות 1–4 |  10 המנצחות בשלב הפלייאוף |  4 המודחות משלב הפלייאוף (מסלול האלופות)  2 המודחות משלב הפלייאוף (מסלול הליגה)  4 המודחות משלב המוקדמות השלישי (מסלול הליגה) |
| שלב הנוקאאוט הראשוני (16 קבוצות) | שלב הנוקאאוט הראשוני (16 קבוצות) |  |  8 הסגניות בשלב הבתים |  8 הקבוצות שסיימו במקום השלישי בשלב הבתים |
| שמינית הגמר (16 קבוצות) | שמינית הגמר (16 קבוצות) |  |  8 מנצחות הבתים בשלב הבתים  8 המנצחות בשלב הנוקאאוט הראשוני |  |
עקב השעייתה של רוסיה מכל התחרויות האירופיות, בוצעו השינויים הבאים:
מחזיקת הגביע בליגה המדורגת 7 (הולנד) העפילה לשלב הבתים במקום לשלב הפלייאוף.
מחזיקות הגביע בליגות המדורגות במקומות 13 (טורקיה), 14 (דנמרק) ו-15 (קפריסין) העפילו לשלב הפלייאוף (במקום לשלב המוקדמות).
מחזיקות הגביע בליגות המדורגת במקום 16 (סרביה) וה-17 (צ'כיה) העפילו לשלב המוקדמות (במקום לשלב המוקדמות השני של הקונפרנס ליג).
העפלה > הקבוצות

בסוגריים המיקום או המפעל ממנו העפילה הקבוצה:
ג - זכייה בגביע המקומי בעונה שעברה.
1–6 - מיקום בליגה בעונה שעברה.
UCL - הודחה מליגת האלופות.
ECL - מחזיקת הגביע בקונפרנס ליג.
UCL GS - הודחה משלב הבתים.
UCL CH PO - הודחה משלב הפלייאוף במסלול האלופות.
UCL LP PO - הודחה משלב הפלייאוף במסלול הליגה.
UCL CH Q3 - הודחה משלב המוקדמות השלישי במסלול האלופות.
UCL LP Q3 - הודחה משלב המוקדמות השלישי במסלול הליגה.
UCL CH Q2 - הודחה משלב המוקדמות השני במסלול האלופות.
UCL LP Q2 - הודחה משלב המוקדמות השני במסלול הליגה.
| סיבוב | סיבוב | קבוצות | קבוצות | קבוצות | קבוצות |
| --- | --- | --- | --- | --- | --- |
| שלב הנוקאאוט הראשוני | שלב הנוקאאוט הראשוני | הולנד אייאקס (UCL GS) | גרמניה באייר לברקוזן (UCL GS) | ספרד ברצלונה (UCL GS) | פורטוגל ספורטינג ליסבון (UCL GS) |
| שלב הנוקאאוט הראשוני | שלב הנוקאאוט הראשוני | אוסטריה רד בול זלצבורג (UCL GS) | אוקראינה שחטאר דונצק (UCL GS) | ספרד סביליה (UCL GS) | איטליה יובנטוס (UCL GS) |
| שלב הבתים | שלב הבתים | איטליה רומא (ECL) | אנגליה ארסנל (5) | אנגליה מנצ'סטר יונייטד (6) | ספרד ריאל בטיס (ג) |
| שלב הבתים | שלב הבתים | ספרד ריאל סוסיאדד (6) | איטליה לאציו (5) | גרמניה אוניון ברלין (5) | גרמניה פרייבורג (6) |
| שלב הבתים | שלב הבתים | צרפת נאנט (ג) | צרפת סטאד רן (4) | פורטוגל ספורטינג בראגה (4) | הולנד פיינורד (3) |
| שלב הבתים | שלב הבתים | סרביה הכוכב האדום בלגרד (UCL CH PO) | אזרבייג'ן קרבאך (UCL CH PO) | טורקיה טרבזונספור (UCL CH PO) | נורווגיה בודה/גלימט (UCL CH PO) |
| שלב הבתים | שלב הבתים | אוקראינה דינמו קייב (UCL LP PO) | הולנד פ.ס.וו. איינדהובן (UCL LP PO) | דנמרק מיטיולן (UCL LP Q3) | בלגיה רויאל אוניון סן-ז'ילואז (UCL LP Q3) |
| שלב הבתים | שלב הבתים | אוסטריה שטורם גראץ (UCL LP Q3) | צרפת מונקו (UCL LP Q3) |  |  |
| שלב הפלייאוף | שלב הפלייאוף | בלגיה גנט (ג) | אוסטריה אוסטריה וינה (3) | סקוטלנד הארט אוף מידלות'יאן (3) | אוקראינה דניפרו-1 (3) |
| שלב הפלייאוף | שלב הפלייאוף | טורקיה סיוואספור (ג) | דנמרק סילקבור (3) | קפריסין אומוניה ניקוסיה (ג) | קפריסין אפולון לימסול (UCL CH Q3) |
| שלב הפלייאוף | שלב הפלייאוף | מולדובה שריף טיראספול (UCL CH Q3) | ליטא ז'לגיריס וילנה (UCL CH Q3) | ארמניה פיוניק ירוואן (UCL CH Q3) | בולגריה לודוגורץ ראזגרד (UCL CH Q3) |
| שלב הפלייאוף | שלב הפלייאוף | הונגריה פרנצווארוש (UCL CH Q3) |  |  |  |
| שלב המוקדמות | מסלול האלופות | מקדוניה הצפונית ק.פ. שקופי (UCL CH Q2) | פינלנד ה.י.ק. הלסינקי (UCL CH Q2) | אירלנד שמרוק רוברס (UCL CH Q2) | סלובניה מריבור (UCL CH Q2) |
| שלב המוקדמות | מסלול האלופות | לוקסמבורג F91 דודלאנג' (UCL CH Q2) | שוודיה מאלמה (UCL CH Q2) | צפון אירלנד לינפילד (UCL CH Q2) | שווייץ פ.צ. ציריך (UCL CH Q2) |
| שלב המוקדמות | מסלול האלופות | יוון אולימפיאקוס (UCL CH Q2) | סלובקיה סלובן ברטיסלאבה (UCL CH Q2) |  |  |
| שלב המוקדמות | המסלול הראשי | סרביה פרטיזן בלגרד (2) | צ'כיה פ.ק. סלובאצקו 1 (ג) | קפריסין א.א.ק. לרנקה (UCL LP Q2) | טורקיה פנרבחצ'ה (UCL LP Q2) |
לוח זמנים

לוח הזמנים של העונה הוא כדלקמן. המשחקים מתוכננים לימי חמישי, מלבד הגמר שייערך ביום רביעי, ומשחקים חריגים שיערכו בימי שלישי או רביעי בעקבות קונפליקטים בלוחות הזמנים. שעות המשחקים הן 18:45 ו-21:00 CEST / CET, אם כי באופן חריג יכולים להתקיים גם בשעה 16:30 בעקבות סיבות גאוגרפיות. ההגרלות יערכו במטה אופ"א בניון, שווייץ, למעט הגרלת שלב הבתים, שתיערך באיסטנבול, טורקיה.
| שלב | סיבוב | הגרלה | מפגש ראשון | מפגש שני |
| --- | --- | --- | --- | --- |
| מוקדמות | שלב המוקדמות | 18 ביולי 2022 | 4 באוגוסט 2022 | 11 באוגוסט 2022 |
| מוקדמות | שלב הפלייאוף | 1 באוגוסט 2022 | 18 באוגוסט 2022 | 25 באוגוסט 2022 |
| שלב הבתים | מחזור 1 | 26 באוגוסט 2022 | 8 בספטמבר 2022 | 8 בספטמבר 2022 |
| שלב הבתים | מחזור 2 | 26 באוגוסט 2022 | 15 בספטמבר 2022 | 15 בספטמבר 2022 |
| שלב הבתים | מחזור 3 | 26 באוגוסט 2022 | 6 באוקטובר 2022 | 6 באוקטובר 2022 |
| שלב הבתים | מחזור 4 | 26 באוגוסט 2022 | 13 באוקטובר 2022 | 13 באוקטובר 2022 |
| שלב הבתים | מחזור 5 | 26 באוגוסט 2022 | 27 באוקטובר 2022 | 27 באוקטובר 2022 |
| שלב הבתים | מחזור 6 | 26 באוגוסט 2022 | 3 בנובמבר 2022 | 3 בנובמבר 2022 |
| שלב הנוקאאוט | שלב הנוקאאוט הראשוני | 7 בנובמבר 2022 | 16 בפברואר 2023 | 23 בפברואר 2023 |
| שלב הנוקאאוט | שמינית הגמר | 24 בפברואר 2023 | 9 במרץ 2023 | 16 במרץ 2023 |
| שלב הנוקאאוט | רבע הגמר | 17 במרץ 2023 | 13 באפריל 2023 | 20 באפריל 2023 |
| שלב הנוקאאוט | חצי הגמר | 17 במרץ 2023 | 11 במאי 2023 | 18 במאי 2023 |
| שלב הנוקאאוט | הגמר | 17 במרץ 2023 | 31 במאי 2023 | 31 במאי 2023 |
שלב המוקדמות

הגרלת שלב המוקדמות נערכה ב-18 ביולי 2022. 14 קבוצות השתתפו בשלב המוקדמות: 4 במסלול הראשי ו-10 במסלול האלופות. במסלול הראשי 2 קבוצות התחילו את דרכן בשלב זה, בנוסף ל-2 קבוצות שהודחו משלב המוקדמות השני בליגת האלופות במסלול הליגה. מסלול האלופות כלל 10 קבוצות שהודחו משלב המוקדמות השני בליגת האלופות במסלול האלופות. הסיבוב הראשון נערך ב-4 באוגוסט 2022 והסיבוב השני נערך ב-11 באוגוסט 2022.
| קבוצה א'> המסלול הראשי | תוצאה סופית> המסלול הראשי | קבוצה ב'> המסלול הראשי | משחק ראשון> המסלול הראשי | משחק שני> המסלול הראשי |
| --- | --- | --- | --- | --- |
| קפריסין א.א.ק. לרנקה | 4–3 | סרביה פרטיזן בלגרד | 2–1 | 2–2 |
| טורקיה פנרבחצ'ה | 4–1 | צ'כיה פ.ק. סלובאצקו 1 | 3–0 | 1–1 |
מסלול האלופות
| שוודיה מאלמה | 5–2 | לוקסמבורג F91 דודלאנג' | 3–0 | 2–2 |
| אירלנד שמרוק רוברס | 5–2 | מקדוניה הצפונית ק.פ. שקופי | 3–1 | 2–1 |
| צפון אירלנד לינפילד | 0–5 | שווייץ פ.צ. ציריך | 0–2 | 0–3 |
| יוון אולימפיאקוס | 3–3 (4–3 פ) | סלובקיה סלובן ברטיסלאבה | 1–1 | 2–2 (ה) |
| סלובניה מריבור | 0–3 | פינלנד ה.י.ק. הלסינקי | 0–2 | 0–1 |
שלב הפלייאוף

הגרלת שלב הפלייאוף נערכה ב-2 באוגוסט 2022. 20 קבוצות השתתפו בשלב הפלייאוף: 7 קבוצות שהתחילו את דרכן בתחרות בשלב זה, 5 קבוצות שהעפילו משלב המוקדמות במסלול האלופות, 2 קבוצות שהעפילו משלב המוקדמות במסלול הראשי, ו-6 קבוצות שנשרו משלב המוקדמות השלישי בליגת האלופות. המנצחות בסיכום שני המשחקים העפילו לשלב הבתים שיכלול 32 קבוצות. והמפסידות הועברו לשלב הבתים בקונפרנס ליג. הסיבוב הראשון נערך ב-18 באוגוסט 2022 והסיבוב השני נערך ב-25 באוגוסט 2022.
| קבוצה א' | תוצאה סופית | קבוצה ב' | משחק ראשון | משחק שני |
| --- | --- | --- | --- | --- |
| אוקראינה דניפרו-1 | 1–5 | קפריסין א.א.ק. לרנקה | 1–2 | 0–3 |
| בלגיה גנט | 0–4 | קפריסין אומוניה ניקוסיה | 0–2 | 0–2 |
| אוסטריה אוסטריה וינה | 1–6 | טורקיה פנרבחצ'ה | 0–2 | 1–4 |
| שווייץ פ.צ. ציריך | 3–1 | סקוטלנד הארט אוף מידלות'יאן | 2–1 | 1–0 |
| פינלנד ה.י.ק. הלסינקי | 2–1 | דנמרק סילקבור | 1–0 | 1–1 |
| שוודיה מאלמה | 5–1 | טורקיה סיוואספור | 3–1 | 2–0 |
| הונגריה פרנצווארוש | 4–1 | אירלנד שמרוק רוברס | 4–0 | 0–1 |
| קפריסין אפולון לימסול | 2–2 (1–3 פ) | יוון אולימפיאקוס | 1–1 | 1–1 (ה) |
| ארמניה פיוניק ירוואן | 0–0 (2–3 פ) | מולדובה שריף טיראספול | 0–0 | 0–0 (ה) |
| בולגריה לודוגורץ ראזגרד | 4–3 | ליטא ז'לגיריס וילנה | 1–0 | 3–3 (ה) |